cyanic-selkie/wikianc huggingface dataset:
Շարի (Էն)
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Բնակչություն
Համայնքի բնակչությունը 2010 թվականին կազմում էր 294 մարդ։
Տնտեսություն
2010 թվականի տվյալներով 176 աշխատունակ տարիքի մարդկանցից (15-64 տարեկան) 139-ը տնտեսապես ակտիվ էին, 37-ը անգործունակ (Ակտիվության ցուցանիշը — 79,0 %, 1999 թվականին եղել է՝ 74,1 %)։ 139 աշխատունակ բնակիչներից 127-ը աշխատում էին (71 տղամարդ և 56 կին), անաշխատանք էին 12-ը (6 տղամարդ և 6 կին)։ 37 անգործունակ մարդկանցից 14-ը աշակերտներ կամ ուսանողներ են, 15-ը թոշակառու, 8-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Պաշարում
Պաշարում, ամրոցը (քաղաքը, այլ ամրությունը) նվաճելու ռազմական, գործողությունների եղանակ։ Կիրառվել է հին ժամանակներից այն դեպքում, երբ հակառակորդն ամրանում էր այս կամ այն վայրում։ Պաշարողը զորքով շրջապատում էր ամրոցը, նրա շուրջը ստեղծում ամրություններ, սահմանում շրջափակում, անհրաժեշտ դեպքերում կատարում աստիճանական հարձակում, որը սովորաբար ավարտվում էր գրոհով։ Շրջափակումից հետո, երբեմն, պաշարողները սպասում էին, որ սպառվեն պաշարվածների զինամթերքի ու պարենի պաշարները, տարածվի համաճարակ և նրանք կապիտուլացվեն։ Այդպիսի պաշարումները տևում էին ամիսներ և տարիներ։ Ամրոցի պատերին մոտենալու, դրանք քանդելու և ներս մտնելու համար պաշարողներն օգտագործում էին փակ շարժական միջոցներ, հրազենի կիրառման ժամանակ՝ զիգզագանման խրամատներ։ Ամրոցը գրավելու համար օգտագործվել են բաբաններ, քար նետող գործիքներ, հոյեր, գրոհային աշտարակներ, աստիճաններ, հետագայում՝ ականներ և հրանոթներ։ 16-րդ դարի սիստեմավորվեցին և կատարելագործվեցին ամրոցների վրա աստիճանական հարձակման մեթոդները։ 18-րդ դարից 20-րդ դարերը սկիզբը ստեղծվում էին պաշարման հատուկ բանակներ։ Առաջին համաշխարհային պատերազմից հետո տերմինը չի օգտագործվում։
Մաշտոց (4636)
Մաշտոց (4636), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4636 թվի տակ։ Ձեռագիրը գրվել է 1585 թվականին Աբրահամ երէց գրիչի կողմից Սուրբ Փրկիչում (Սարուխայն գավառ)։ Գրված է թղթի վրա, որը ունի 20x14 չափս։ Ձեռագիրը կազմված է 190 թերթից։ Գրված է միասյուն և երկսյուն, բոլորգրով։ Ունի լուսանցազարդ մանրանկարներ։ Կազմը` լուսանցազարդ ստվարաթուղթ։ Հիշատակարաններ գրչի՝ 179ա, հետագայի՝ 191 (1701թ.), 179բ, 191ա (18-րդ դար) ։
Ծանոթագրություններ
Կատեգորիա:Մատենադարանի ձեռագրեր
Սինդբադի յոթերորդ ճանապարհորդությունը
Սինդբադի յոթերորդ ճանապարհորդությունը (The 7th Voyage of Sinbad), ամերիկյան արկածային ֆիլմ-հեքիաթ` առասպելական ծովագնաց Սինդբադի հերթական ճանապարհորդության մասին։ Ֆիլմը թողարկվել է 1958 թվականին, ռեժիսոր Նաթան Յուրանի կողմից` «Հազար ու մի գիշեր» հեքիաթների ժողովածուի հիման վրա և ԱՄՆ ազգային կոնգրեսի կողմից ընդգրկվել է ազգային գրանցամատյանի ցուցակում` Կոնգրեսի գրադարանում պահպանվելու համար։
Սյուժեն
Կինոնկարի սյուժեն չի համընկնում գրական աղբյուրի հետ և իրենից ներկայացնում է միանգամից Սինդբադի մի քանի ճանապարհորդությունների ազատ վերապատմությունը։
Հերթական նավարկության ժամանակ, ծովագնացն իր ընկերների հետ միասին, հայտնվում է թանձր մառախուղի մեջ և կորցնելով ուղղությունը, ափ է իջնում հեքիաթային կղզում, որտեղ ստիպված կռվի է բռնվում ցիկլոպի հետ, խորամանկում չար կախարդ Սոկուրային, տիրանում է ջինի կախարդական լամպին և ձեռք է բերում արքայադուստր Պարիսայի սերը։ Իր սիրեցյալի հետ միասին, նա շտապում է հայրենի Բաղդադ, ակնկալելով շուտափույթ հարսանիք։
Բաղդադում նրանց է հասնում կախարդ Սոկուրան և չար ուժերի ազդեցությամբ փոքրացնում է արքայադստեր հասակը` հասցնելով Մատնաչափիկի հասակին։ Նա պատրաստ է արքայադստերը կրկին վերակախարդել, պայմանով, եթե Սինդբադը իր կախարդանքի նյութերի համար ցիկլոպների կղզուց իր համար բերի երկգլխանի Ռուխ թռչունի ձվի կեղևը։
Սինդբադը կրկին կոչ է անում իր ընկերներին` նավարկելու, սակայն նման վտանգավոր ճանապարհորդության համար նավաստիները բավարար չեն և նա ստիպված ներգրավում է նաև Բաղդադի խալիֆի բանտարկյալներին։ Նավարկության ընթացքում վերջիններս ապստամբում են, սակայն ծովագնացն իր ընկերների հետ ճնշում է ապստամբությունը։
Կղզում նրանք բաժանվում են երկու խմբի։ Սինդբադի խումբը գերի է ընկնում ցիկլոպին և փակվում վանդակում։ Ազատության մեջ գտնվող Սոկուրան հրաժարվում է օգնել նավապետին։ Արքայադուստր Պարիսայի օգնությամբ, Սինդբադին հաջողվում է փախչել։ Իր ճարպկության և խորամանկության շնորհիվ, նա կարողանում է ցիկլոպին հասցնել անդունդի եզրը, որտեղից վերջինս ցած է ընկնում։
Ծովագնացը կարիք ուներ ուղեկցորդի, ով նախկինում հանդիսանում էր Սոկուրան։ Փոքրահասակ Պարիսան ներթափանցում է կախարդական լամպի մեջ և օգնություն խնդրում ջինից, փոխարենը խոստանալով ազատություն տալ նրան։ Իր մի քանի ընկերների կյանքի գնով, Սինդբադը կարողնում է հայթայթել Ռուխ թռչունի ձվի կեղևը։ Սոկուրան վերադարձնում է Պարիսայի հասակը, սակայն Սինդբադից պահանջում է նաև կախարդական լամպը։ Հերոսները կարողանում են փրկվել փախուստով։ Հաղթահարելով ևս մի ցիկլոպի, վտանգավոր վիշապի, ինչպես նաև անձամբ Սոկուրայի դեմ պայքարը, նրանք վերադառնում են նավ։ Նրանց այնտեղ դիմավորում է ազատագրված ջինը` նավի փոքրավորի կերպարանքով։ Որպես հարսանեկան նվեր, նա ապագա նորապսակների նավասենյակը լցրել էր ցիկլոպների գանձերով։
Ծանոթագրություններ
Կատեգորիա:1958 ֆիլմեր Կատեգորիա:Ամերիկյան արկածային ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր հրեշների մասին Կատեգորիա:Columbia Pictures ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ամերիկյան ֆենտեզի ֆիլմեր
Հեղուկ դիէլեկտրիկներ
Հեղուկ դիէլեկտրիկներ, հեղուկներ, որոնց տեսակարար էլեկտրական դիմադրությունը գերազանցում է 10^{10} օհմ•սմ։ Էլեկտրական դաշտում դրանք բնութագրվում են բևեռացմամբ և դիէլեկտրիկ կորուստներով, իսկ ուժեղ դաշտերում տեղի է ունենում ծակում։ Հեղուկ դիէլեկտրիկների էլեկտրահաղորդականությունը պայմանավորված է հեղուկի սեփական և խառնուկային մոլեկուլների դիսոցման հետևանքով գոյացած իոններով։ Դրանք կարևոր նշանակություն ունեն էլեկտրատեխնիկայում։ Ավելի շատ օգտագործվում են էլեկտրամեկուսիչ հանքայուղերը։ Ըստ քիմիական բաղադրության՝ դրանք տարբեր ածխաջրածինների խառնուրդներ են ։ Լայնորեն կիրառվում են նաև սինթետիկ հեղուկ դիէլեկտրիկներ (սիլիցիում- և ֆտորօրգանական միացություններ)։
Տես նաև
Կատեգորիա:Էլեկտրականություն Կատեգորիա:Դիէլեկտրիկներ
Հիդրօքսիքլորոքին
Հիդրքօսիքլորոքին՝ հակամալարիային դեղամիջոց, 4-ամինոխինոլինի ածանցյալ։ Աուտոիմունային հիվանդությունների ժամանակ ունի բավարար իմունաճնշիչ, մենահատուկ և ոչ մենահատուկ հակաբորբոքային ազդեցություն։
Հիդրօքսիքլորոքինը մտնում է կենսական անհրաժեշտության և կարևորագույն դեղամիջոցների ցանկի մեջ։
Դեղաբանական ազդեցություն
Առաջացնում է էրիթրոցիտային պլազմոդիումների բոլոր տեսակի ոչնչացում, բացի դրանից ունի բուժական ազդեցություն շարակցական հյուսվածքի որոշ հիվանդությունների ժամանակ։ Ազդեցության մեխանիզմը մինչև վերջ դեռևս բացահայտված չէ։ Ենթադրվում է, որ հիդրօքսիքլորոքինի արդյունավետությունը կապված է նրա՝ որոշ ֆերմենտների ակտիվության վրա ազդեցության (ֆոսֆոլիպազ, ՆԱԴՖ-ցիտոքրոմ C-ռեդուկտազ,խոլինէսթերազ, պրոտեազ, հիդրոլազ), լիզոսոմների թաղանթի կայունացման, պրոստագլանդինների առաջացման ճնշման, քեմոտաքսիսի և ֆագոցիտոզի ճնշման և ինտերլեյկին-1-ի արտադրության վրա ազդեցության հետ։ Օժտված է իմունաճնշիչ և որոշակի հակաբորբոքային հատկություններով։
Ֆարմակոկինետիկա
Դեղը խմելուց հետո արագ և ամբողջովին ներծծվում է աղեստամոքսային համակարգի կողմից։ Միջմկանային ներարկումից հետո նույնպես արագ ներծծվում է ներարկման տեղից։ Օրգանիզմում բաշխվում է բոլոր հյուսվածքներում։ Մեծ խտությամբ կուտակվում է երիկամներում, լյարդում, թոքերում, փայծաղում, ինչպես նաև աչքերի և մաշկի մելանին պարունակող բջիջներում։ Քայքայվում է լյարդում՝ վերածվելով կենսաբանորեն ակտիվ և պասիվ ձևափոխությունների։ Շատ դանդաղ դուրս է բերվում օրգանիզմից մեզի միջոցով։
Ցուցումներ
Ռեվմատոիդ արթրիտ, քրոնիկ արթրիտ, դիսկոիդ և համակարգային կարմիր գայլախտ, արևի ճառագայթներից առաջացած կամ դրանց պատճառով խորացված մաշկային հիվանդություններ, մալարիա։
Հակացուցումներ
Ռետինոպաթիա, կերատոպաթիա, տեսողության խանգարումներ, հիդրօքսիքլորոքինի նկատմամբ զգայունություն։
Հիդրօքսիքլորոքինի օգտագործումը հղիության ընթացքում թույլատրվում է միայն այն դեպքում, երբ ենթադրվող օգուտը հղիին գերազանցում է պտղին հասցվող վնասին։ Կրծքով կերակրման ընթացքում դեղամիջոցի ընդունման դեպքում անհրաժեշտ է սահմանափակել կամ ընդհատել կերակրումը։
Հիդրօքսիքլորոքինը թափանցում է ընկերքի միջով և արտազատվում է կրծքի կաթի հետ։
Կողմնակի ազդեցություն
Մարսողական համակարգի կողմից՝ սրտխառնոց, փսխում, փորլուծություն, հյուծվածություն։
Նյարդային համակարգի կողմից՝ գլխացավ, թուլություն, նյարդային գրգռվածություն, նյարդա-մկանային բլոկադա, տոքսիկ փսիխոզ, տեսողության թուլացում, լուսավախություն։
Արյունաստեղծ համակարգի կողմից՝ սակավարյունություն, ագրանուլոցիտոզ, թրոմբոցիտոպենիա, նեյտրոպենիա։
Մաշկային երևույթներ՝ մաշկաբորբ, լորձաթաղանթների և մաշկի գունափոխություն, մազերի թափում։
Այլ՝ եղջերաթաղանթում գունանյութի անջատում։
Դեղաչափ
Մեծահասակների համար 2 գ հետևյալ սխեմայով՝ 1-ին օրը առաջին ընդունման դեպքում 800 մգ, այնուհետ 6-8 ժամ հետո՝ 400 մգ, 2-րդ և 3-րդ օրերին՝ 400 մգ։
Կախված հիվանդությունների ծագումից և տեսակից՝ հնարավոր է օրական դեղաչափը կազմի 400-600 մգ՝ մի քանի ընդունումով, հետագայում դեղաչափը կարող է նվազեցվել։
Դեղերի հետ փոխազդեցությունը
Դիգօքսինի հետ միաժամանակյա ընդունման դեպքում նկատվում է վերջինիս խտության ավելացում արյան պլազմայում։
Ամինոգլիկոզիդային հակաբիոտիկները խթանում են հիդրօքսիքլորոքինի արգելակող ազդեցությունը նյարդային ազդակների տարածման վրա։
Հատուկ ցուցումներ
Զգուշությամբ օգտագործել լյարդի և երիկամների թերֆունկցիայի, աղեստամոքսային համակարգի հիվանդությունների, նյարդաբանական խանգարումների, արյունաստեղծման խախտման, փսորիազի, գլյուկոզ-6-ֆոսֆատդեհիդրոգենազի պակասորդի, խինինի նկատմամբ բարձր զգայունության դեպքում։
Բուժման կուրսը սկսելուց առաջ, ինչպես նաև օգտագործման ժամանակ ոչ ուշ,քան 6 ամիսը մեկ պետք է կատարել ակնաբանական ստուգում։
Հիդրօքսիքլորոքինը դեղահաբերի տեսքով ներառված է կյանքի համար կարևորագույն դեղամիջոցների ցանկում։
Ծանոթագրություններ
Կատեգորիա:Դեղամիջոցներ այբբենական կարգով Կատեգորիա:Դեղագիտություն Կատեգորիա:Դեղեր Կատեգորիա:Հիվանդություններ ըստ օրգան համակարգերի
Շոկոլադի համաշխարհային օր
Շոկոլադի համաշխարհային օր (World Chocolate Day), տոնը նշվում է ամեն տարի հուլիսի 11-ին։ Բացի դրանից, կա ևս մեկ համաշխարհային տոն այդ նույն անվանմամբ, որը նշվում է սեպտեմբերի 13-ին ։
Պատմություն և տոնում
Շոկոլադն առաջին անգամ ստացել են ացտեկները՝ այն անվանելով «աստվածների սնունդ», իսկ իսպանացիները, այն բերելով Եվրոպա, անվանել են «Սև ոսկի»։ Հուլիսի 11-ը՝ որպես շոկոլադի միջազգային օր, ընդունվել է 1995 թվականին, առաջին անգամ անցկացվել է Ֆրանսիայում ։
Ռուսաստանի դաշնության որոշ խոշոր քաղաքներում Սանկտ Պետերբուրգից սկսած մինչև Վլադիվոստոկ հուլիսի 11-ին տեղի են ունենում միջոցառումներ, մրցույթներ և փառատոներ նվիրված այդ տոնին ։ Հայաստանում 2016 թվականին առաջին անգամ The LOFT-ի կողմից անցկացվել է շոկոլադի փառատոն ։
Շոկոլադի ազգային օրեր
Շոկոլադի համաշխարհային օրվա հետ մեկտեղ կան այլ ավելի գլոբալ տոներ և ավելի քաղցր ամսաթվեր նվիրված այս ապրանքին։ Միացյալ Նահանգներում բացի շոկոլադի համաշխարհային օրվանից, ամեն տարի նշում են երկու «համազգային շոկոլադի օր», մեկը հուլիսի 7-ին և մյուսը հոկտեմբերի 28-ին ։
Արտաքին հղումներ
Կատեգորիա:Տոներ Կատեգորիա:Շոկոլադ
Անտրաքնոզ
Անտրաքնոզ, բույսերի սնկային հիվանդություն։ Հարուցիչներն են Gloespromium Colletotrichum մակաբույծ սնկերը։
Ախտահարում
Ախտահարված բույսերի տերևների, ընձյուղների, պտուղների և այլ օրգանների վրա երևում են մուգ երիզով սահմանագծված բծեր, խոնավ, փոս ըևկած խոցիկներ և նըրաևց հաջորդող հյուսվածքի փտում։
Առավելապես տարածված է խոնավ և զով շրջաններում։ Մեծ վնաս է հասցնում
Պոլինի (Օբի գավառ)
Պոլինի (Poligny), համայնք Ֆրանսիայի Գրանդ Էստ մարզի Օբ գավառում ։
Անտրաքնոզ
Կանխարգելում
Կատեգորիա:Հիվանդություններ
Պոլինի (Օբի գավառ)
Բնակչությունը 2008 թվականի դրությամբ կազմում է 65 մարդ, բնակչության խտությունը` 40.88 մարդ/կմ²։ Բնակավայրը զբաղեցնում է 1.59 կմ² տարածք։
Աշխարհագրություն
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 24 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 40 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 9։ Ակտիվության ցուցանիշը կազմում է 77,5 %։ 31 աշխատունակ մարդկանցից աշխատել է 30 անձ (13 տղամարդ և 17 կին)։ Գործազուրկ են եղել 1 անձ (1 տղամարդ և 0 կին)։ 9 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Յուլիանա Բանզե
Յուլիանա Բանզե (Juliane Banse, ), գերմանացի երգչուհի (սոպրանո)։
Կենսագրություն
Մանկությունն անցել է Ցյուրիխում, հինգ տարեկանում սկսել է ջութակ նվագել։ Բալետ սովորել է Ցյուրիխի օպերայում, որտեղ էլ սկսել է սովորել երգել։ Ուսումը շարունակել է Մյունխենում Բրիգիտտ Ֆասսբենդերի մոտ։ Մյունխենում (1989 թ.) վոկալիստների մրցույթում ստացել է առաջին մրցանակ։ Նույն տարում առաջնելույթ է ունեցել Բեռլինի կոմիկական օպերայում, Մոցարտի «Կախարդական սրինգում» Պամինի դերակատարմամբ։ 1993 թվականին ստանում է Ֆրանց Շուբերտի Մեծ մրցանակը (ժյուրիի կազմում էին Էլիզաբեթ Շվարցկոպֆը և Դիտրիխ Ֆիշեր-Դիսկաուն)։ 1995 թվականին առաջելույթ է ունենում ԱՄՆ-ում Գուստավ Մալերի № 2 սիմֆոնիայի կատարմամբ Սենտ Լուիսի սիմֆոնիկ նվագախմբի հետ Լեոնարդ Սլատկինի գլխավորությամբ։ 2003 թվականին արժանացել է Ռոբերտ Շումանի մրցանակին ։
Ամուսինը Կրիստոֆ Պոպպենը ջութակահար է և դիրիժոր։
Երգացանկ
Կատարում է Բրամսի և Բերգի երգերը, Մալերի, Գիորգի Կուրթագի, Յորգ Վիդմանի վոկալ ստեղծագործությունները, դերեր Մոցարտի, Լյուդվիգ վան Բեթհովենի, Շուբերտի, Շումանի, Չայկովսկու, Պֆիցների, Խումպերդինկի, Յանչեկի օպերաներում։ Բանզեն առաջինն է կատարել Սպիտակաձյունիկի դերը Խ. Խոլիգերի համանուն օպերայում։ 2005-2006 թվականներին Անդրաշ Շիֆֆի և ֆրանկոավստրիական Mosaïques կվարտետի հետ համատեղ Վայմարում մասնակցել է Բախի նոր բացված Alles mit Gott und nichts ohn' ihn արիայի համաշխարհային պրեմիերային ։
Մանկավարժական գործունեություն
2007 թվականից Մյունխենի երաժշտության և թատրոնի բարձրագույն դպրոցի պրոֆեսոր է։
Ծանոթագրություններ
Կատեգորիա:Գերմանացի երգչուհիներ Կատեգորիա:Գերմանացի սոպրանոներ‎ Կատեգորիա:Գերմանացի օպերային երգիչներ Կատեգորիա:20-րդ դարի օպերային երգչուհիներ
Սան Մաուրո Տորինեզե
Սան Մաուրո Տորինեզե (San Mauro Torinese), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 18 771 մարդ։ Զբաղեցնում է 13կմ² տարածք ։ Բնակչության խտությունը՝ 1.495 մարդ/կմ²։ Փոստային ինդեքսը՝ 10099։ Հեռախոսային կոդը՝ +39 011։
Կոմունային հովանավորում են կատակոմբի սրբերը։ Տոնը նշվում է սեպտեմբերի երրորդ երեքշաբթի օրը։
Ժողովրդագրություն
Բնակչության շարժը.
Ծանոթագրություններ
Կատեգորիա:Իտալիայի քաղաքներ
Բազեի երգը (մուլտֆիլմ)
«Բազեի երգը» («Песня о соколе»), երաժշտական լայնէկրան մուլտիպլիկացիոն ֆիլմ՝ ստեղծված 1967 թվականին ռեժիսոր-մուլտիպլիկատոր Բորիս Ստեպանցևի կողմից Մաքսիմ Գորկու համանուն ստեղծագործության հիման վրա ։
Մուլտֆիլմում օգտագործվել է երաժշտությունը Ալեքսանդր Սկրյաբինի ստեղծագործություններից Ռոման Լեդենյովի երաժշտական կոմպոզիցիայի ներքո և գեղանկարչություն ապակու վրա տեխնիկան։
Սյուժե
Մուլտֆիլմն սկսվում է սպիտակ բազեի ու ագռավների երամի կռվի ցուցադրությամբ, որը խորհրդանշում է Բարու և Չարի հակամարտությունը։ Ի վերջո վիրավոր բազեն ընկնում է կիրճը։ Նրա մոտ է սողում լորտուն և փորձում վիրավոր թռչունին համոզել, որ պայքարն անօգուտ է և ապացուցում իր խաղաղ, աննկատ գոյության առավելությունները։ Սակայն, ինչպես ասվում է, «սողալու համար ծնվածը թռչել չի կարող»։
Ստեղծողներ
Ստեղծողների ցանկը կազմվել է ըստ մուլտֆիլմի տիտրերի։
Վերաթողարկում DVD-ով
Մուլտֆիլմը բազմիցս վերաթողարկվել է DVD-ով մուլտֆիլմերի տարբեր հավաքածուներում։
Մուլտֆիլմի մասին
Ռեժիսոր Բորիս Ստեպանցևը մուլտֆիլմի մտահղացման մասին պատմել է.
Մեր ֆիլմով մենք ուզում էինք ընդգծել, որ մեր արվեստը, ինչպես պնդել է Գորկին, պետք է ակտիվորեն հանդես գալ ընդդեմ անտարբերության, քաղքենիության, այն երևույթների, որոնք անհամատեղելի են ապագայի հասարակության հետ, հարմար ու կուշտ փիլիսոփայության, սայթաքուն ու չկուն փիլիսոփայության, լորտուների փիլիսոփայության։ Այդպես էլ ստեղծվել է Լորտուն. մեր ֆիլմում նա քաղքենի է, որը վերջնական հաշվով դատապարտված է կործանման։ Մեզ թվում էր, թե «Բազեի երգի» նման մեկնաբանությունը չի խեղաթյուրի հեղինակի մտահղացումը, այլ ընդհակառակը, «Երգին» կստիպի հնչել նոր ուժով, հրատապ ու սուր...
Ձմեռային օլիմպիական խաղեր 1964
Ձմեռային օլիմպիական խաղեր 1964 (Jeux olympiques d'hiver de 1964, 1964 Winter Olympics, Olympische Winterspiele 1964), պաշտոնապես հայտնի որպես IX Ձմեռային օլիմպիական խաղեր, ձմեռային բազմասպորտային իրադարձություն, որը տեղի է ունեցել 1964 թվականի փետրվարի 29-ին Ավստրիայի Ինսբրուք քաղաքում։
Քաղաքի ընտրություն
Ավստրիայի Ինսբրուք քաղաքի մրցակիցներն էին՝ Կալգարի (Կանադա) և Լահտի (Ֆինլանդիա) քաղաքները։ 1959 թվականին ՄՕԿ-ը, Մյունխենում կայացած իր նստաշրջանում իրավունք տվեց խաղերն անցկացնել Տիրոլ նահանգում։
Մարզաձևեր
Այդ ժամանակ առաջին անգամ Ձմեռային Օլիմպիական խաղերի մեջ հայտնվել սահնակային սպորտը։ Ինչպես նաև վերադարձվել է բոբսլեյը։
Հիմնական տեսակներ Փակագծերում խաղարկված մեդալների թիվն է։
Մասնակից երկրներ
Մասնակցել են 36 երկրների 1091 մարզիկներ։ Դա ռեկորդային է եղել ձմեռային օլիմպիական խաղերի համար։ Գերմանիայի ֆեդերատիվ հանրապետության և Գերմանիայի Դաշնային Հանրապետության թիմերը հանդես են եկել որպես միասնական թիմ։ Ձմեռային օլիմպիական խաղերում իրենց նորամուտն են ունեցել Հնդկաստանը, ԿԺԴՀ-ն և Մոնղոլիան։
Մրցույթի անցկացման ժամանակացույց
{| class="wikitable" style="margin:0.5em auto; font-size:90%;"
{| class="wikitable" style="margin:0.6em auto; font-size:100%; line-height:1.25em;" ! colspan=3|Օր !!width=15|29 Չորեքշաբթի !!width=15|30 Հինգշաբթի !!width=15|31 Ուրբաթ !!width=15|1 Շաբաթ !!width=15|2 Կիրակի !!width=15|3 Երկուշաբթի !!width=15|4 Երեքշաբթի !!width=15|5 Չորեքշաբթի !!width=15|6 Հինգշաբթի !!width=15|7 Ուրբաթ !!width=15|8 Շաբաթ !!width=15|9 Կիրակի ! Մեդալներ ! colspan=3| Թիվ !!width=15|28 !!width=15|29 !!width=15|30!!width=15|1 !!width=15|2 !!width=15|3 !!width=15|4 !!width=15|5 !!width=15|6 !!width=15|7 !!width=15|8 !!width=15|9 !! Մեդալներ
Արտաքին հղումներ
Կատեգորիա:Ձմեռային օլիմպիական խաղեր Կատեգորիա:1964 սպորտում Կատեգորիա:Օլիմպիական խաղեր Կատեգորիա:Ձմեռային օլիմպիական խաղեր ըստ տարեթվի
Դոնի պետական հանրային գրադարան
Դոնի պետական հանրային գրադարան (Донская государственная публичная библиотека, մինչև 1992 թվականը` Ռոստովի Կարլ Մարքսի անվան պետական գիտական գրադարան), Ռուսաստանի Ռոստովի մարզի կենտրոնական գրադարանը, որը գտնվում է Դոնի Ռոստով քաղաքում։ Ռուսաստանի հարավի հնագույն գրապահոցը հիմնադրվել է 1886 թվականին։ Ռոստովի մարզի և Ռուսաստանի Դաշնության սուբյեկտների կենտրոնական գրադարանների մեջ ամենամեծն է։ Նրա գրապահոցներում կա ավելի քան հինգ միլիոն օրինակ։
Դոնի հանրային գրադարանը Դոնի Ռոստովի խոշոր մշակութային կենտրոններից մեկն է։ Այստեղ անցկացվում են ֆիլմերի փառատոներ, կերպարվեստի, կիրառական արվեստի, մանկական նկարների անհատական և կոլեկտիվ ցուցահանդեսներ, լուսանկարչական և գրքերի ցուցահանդեսներ։
Պաշտոնական անվանումը`
Պատմություն
Դոնի Ռոստովի հանրային գրադարանը, որը դարձել է առաջինը քաղաքում, բացվել է 1886 թվականի հունվարի 7-ին։ Նոր գրադարանի ֆոնդը 3000 գիրք էր, որոնք քաղաքի ղեկավարությունը ձեռք էր բերել մասնավոր գրադարանից 5000 ռուբլով։ Մինչև 1994 թվականը Ռոստովի հանրային գրադարանը, ինչպես և Դոնի Ռոստովի մյուս գրադարանները, փաստորեն չուներ սեփական շենք և տեղակայվում էր Բոլշայա Սադովայա փողոցի տարբեր մասնավոր առևտրական տներում։ 1921-1994 թվականներին գրադարանը տեղակայված էր Վելիկանովայի առանձնատանը Սերաֆիմովիչի փողոցում ։
Պատմության ընթացքում գրադարանում տեղի են ունեցել բազմաթիվ վերափոխումներ։ Սկզբում այն կոչվել է Ռոստովի հանրային գրադարան, այսուհետև` ''Ռոստովի Կ. Մարքսի անվան պետական հանրային գրադարան, Կ. Մարքսի անվան գրապահոց, Դոնի Կ. Մարքսի անվան հանրային գրադարան, Հյուսիսային Կովկասի Կ. Մարքսի անվան պետական գրադարան, Կ. Մարքսի անվան Ազով-Սևծովյան տարածաշրջանային գրադարան, Ռոստովի Կ. Մարքսի անվան պետական գիտական գրադարան, Ռոստովի Կ. Մարքսի անվան մարզային գիտական գրադարան'' և 1992 թվականից` Դոնի պետական հանրային գրադարան ։
1974 թվականին սկսվել է Պուշկինի փողոցում գրադարանի նոր շենքի կառուցումը։ Այն նախագծել էին ճարտարապետ Յան Զանիսը և ճարտարագետ Բ. Ն. Սիդելկովսկին, սակայն շինարարությունը ձգձգվել է 20 տարով և ավարտվել միայն 1994 թվականին։ Նույն թվականի մայիսի 25-ին գրադարանը տեղափոխվել է նոր շենք։ Մի քանի ամիս անց` սեպտեմբերին, գրադարանում կայացել է գրող Ալեքսանդր Սոլժենիցինի հանդիպումը ընթերցողների և քաղաքի հասարակության հետ ։ 1995 թվականին գրադարանին շնորհվել է Ռոստովի մարզի կենտրոնական գրադարանի կարգավիճակ ։
Առաջին էլեկտրոնային հրատարակությունները հայտնվել են 1996 թվականին, իսկ երեք տարի անց բացվել է էլեկտրոնային ընթերցասրահը ։ 2004 թվականին գրադարանային ֆոնդի անվտանգության ապահովման համար ներդրվել է գրքերի անվտանգության պիտակավորման էլեկտրամագնիսական պաշտպանիչ համակարգ ։
2010 թվականի մայիսի 8-9-ին Դոնի պետական հանրային գրադարանում տեղի է ունեցել ռուսաստանյան չորրորդ Վիքիկոնֆերանսը։ Գրադարանն ամեն տարի կազմակերպում է տիկնիկների փառատոն։
Շենք
Գրադարանի մասնաշենքերը միմյանց ուղղահայաց են։ 16-հարկանի (ներառյալ ստորգետնյա հարկերը) մոնոլիտ բետոնե գրապահոցը գրեթե զուրկ է որևէ ճարտարապետական ​​դեկորից։ Գրապահոցի արտաքինի միակ քանդակագործական տարրը ճակատի վերին անկյունը եզրակալող ռելիեֆն է։ Մոսկվացի նկարիչ մոնումենտալիստներ Վ. Ս. Լեմպորտը և Ն. Ա. Սիլիսը ստեղծել են կերպար-նշանների ոճավորված հավաքածու, որոնք ներառում են «մարդկության հանճարների դեմքերի» պատկերները գրքի էջերի միջև։ Ընթերցասրահները զբաղեցնում են եռահարկ բլոկները, որոնք կառուցված են ճարտարապետական ​​նույն ոճով ։
Գրադարանային համալիրի մասնաշենքերի արտաքին տեսքի միտումնավոր զսպվածությունը զուգորդվում է գրադարանի ինտերիերի բազմազանությամբ։ Պատերը դրվագված են սպիտակ գրանիտով և մարմարով։ Դահլիճները զարդարում են ջրվեժներն ու ավազանները։ Այս ամենը լրացվում է բուսականության և տարբեր քանդակագործական հորինվածքների առատությամբ ։
Ֆոնդեր և ռեսուրսներ
2007 թվականի հունվարի դրությամբ գրադարանի ֆոնդերը պարունակում էին ավելի քան 5 միլիոն տպագիր հրատարակություն ռուսերեն և օտար լեզուներով։ Գրադարան ամեն օր այցելոմ է ավելի քան 1500 մարդ, յուրաքանչյուր տարի ընթերցողներին տրվում է շուրջ 2 մլն փաստաթուղթ։
Կազմակերպական կառուցվածք
Գրադարանը բաղկացած է 29 բաժիններից, ներառյալ բաժանորդագրությունը, էլեկտրոնային ռեսուրսների կենտրոնը, գավառագիտության բաժինը, մշակութային ծրագրերի կենտրոնը, ունիվերսալ ընթերցասրահը, արվեստի բաժինը, գիտամեթոդաբանական և տեղեկատվական-մատենագիտական բաժինը։
Էլեկտրոնային ռեսուրսներ
Գրադարանի էլեկտրոնային կատալոգը պարունակում է ավելի քան 360 հազար գրառում, կատալոգը հասանելի է գրադարանի կայքում, ներառյալ հոդվածների կատալոգը, հազվագյուտ հրատարակությունների կատալոգը, պարբերականների կատալոգը և գրադարանի գավառագիտական կատալոգը ։
Արտաքին հղումներ
Կատեգորիա:Գրադարաններ այբբենական կարգով Կատեգորիա:Ռուսաստանի գրադարաններ Կատեգորիա:1886 հիմնադրումներ Ռուսաստանում
Ֆրեդ Շեպարդ
Ֆրեդ Շեպարդ, ամերիկացի բժիշկ, հայոց ցեղասպանության վկա։ Բազմաթիվ հայերի կյանք է փրկել Եղեռնի ընթացքում։ Հայտնի է թուրք քաղաքական գործիչներին հայերին արտաքսելուց հետ պահելուն ուղղված իր ջանքերով։
Կենսագրություն
Ֆրեդ Դուգլաս Շեպարդը ծնվել է Էլենբուրգում՝ Նյու Յորքում, 1855 թ. սեպտեմբերի 11-ին։ Նախնական կրթություն է ստացել Նյու Յորքի Ֆրակնլինի ակադեմիայում, շարունակել է Կորնելի Համալսարանում, ապա՝ Միչիգանի համալսարանում, որն ավարտել է բժշկական աստիճանով, 1881 թ.։
1882 թ. կնոջ հետ տեղափոխվել է Օսմանյան կայսրություն, աշխատել է Այնթապում Կենտրոնական Թուրքական քոլեջն կից Ազարիա Սմիթի բժշկական հոսպիտալում։ ։ Աշխատանքի ընթացքում բուժել է տարբեր ռասայական և կրոնական պատկանելություն ունեցող մարդկանց։ Բժշկական հմտություններ և տեխնիկաներ է սովորեցրել է տեղացիներին, այդ թվում հայերին։ Նրանցից մեկը՝ բժ. Հաբիբ Նազարյանը, դարձել է Այնթապի գլխավոր բժիշկը, մյուսը՝ բժ. Ա. Ա. Ալթունյանը, դարձել է Հալեպի ամենահմուտ վիրաբույժներից մեկը և ի վերջո հիմնադրել իր սեփական հոսպիտալը։ Շեպարդը հաճախ ձիով շրջել է բժշկելու նպատակով՝ աշխատելով վրանում և բուժելով հիվանդներին անկախ կրոնից ու ազգությունից։
Համիդյան ջարդերը
։
Զեյթունում աշխատելուց հետո Շեպարդը վերադառնում է Այնթապ, որտեղ մասնակցում է Կարմիր Խաչի օգնական գործողություններին։ Այնթապում այդ ժամանակ բազմաթիվ նշանավոր հայ բանտարկյալներ կային, դադարեցված էին գործունեությունները։ Շեպարդը բազմաթիվ հիվանդներ ընդունեց այնտեղ՝ մեծապես օգնելով տեղի բնակչությանը։
Ադանայի ջարդերը
1909 թ. Ադանայի կոտորածի ընթացքում Շեպարդը մեծ օգնություն էր հայ զոհերի համար։ Այդ ժամանակ մի խումբ հայեր դիմում են ինքնապաշտպանության։ Մինչ այդ խմբի տղամարդիկ ապաստարան էին փնտրում հարևան գյուղերում, կանայք կանայք թաքնվում են տեղի եկեղեցում։ Շեպարդն այցելում է եկեղեցի և օգնում է բուժել հիվանդներին ու վիրավորներին։ Երբ կանայք իրենց գյուղերն են վերադառնում, տները գտնում են ավերված կամ վառված։ Շեպարդը հոգում է անօգնական հայերի կարիքները, ինչի համար մեդալ է ստանում Սուլթանից և շնորհավորական նամակ՝ Ջեմալ փաշայից, որն այդ ժամանակ Ադանան կառավարող գեներալն էր։ Մեդալ է ստացել նաև Կարմիր խաչից։
Մեծ եղեռնը
Մեծ Եղեռնի ժամանակ Շեպարդը աշխատում էր Այնթապի Ամերիկյան հիվանդանոցում։ Բազմիցս փրկել է հայերին տեղահանությունից ու կոտորածից։
Շեպարդը հատկապես հայտնի է տեղի հայերին անունից Հալեպի կառավարիչ Մեհմետ Սելալին իր դիմումով՝ համոզելով նրան չշարունակել հայերի տեղահանությունը։ Ալիս Շեպարդ Ռիգը նկարագրում է.
Հալեպի կառավարչից լսելով, որ հրամանները եկել են մայրաքաղաք Կոստանդուպոլսի ամենահեղինակավոր պաշտոնյաներից, Շեպարդը հետագա տեղանահանությունները կանխելու նպատակով մեկնում է այնտեղ։ Չնայած դա նրան չի հաջողվում, կարողանում է միջոցներ հավաքել տեղահանվածներին օգնելու համար։ Ինչպես գրում է Ալիս Շեպարդ Ռիգը, նրան հավաստիացնում են, որ հայ կաթոլիկ և բողոքական եկեղեցիները տեղահանության չեն ենթարկվի.
Չնայած դրան, Այնթապ վերադառնալով նա իմացավ, որ այդ երաշխիքները չեն իրականացվել և կաթոլիկ ու բողոքական հայերը աքսորվել ու սպանվել են առաքելական հայերի հետ մեկտեղ
Օսմանյան կայսրությունում ԱՄՆ դեսպան Հենրի Մորգենթաուին ուղղված իր զեկուցման մեջ Շեպարդը նկարագրում է Զեյթունի և շրջակա գյուղերի հայերի տեղահանությունները՝ պահանջելով նրանց օգնություն տրամադրել և ասելով, որ հակառակ դեպքում ամիսների ընթացքում նրանց «երկու երրորդը կամ երեք չորրորդը կմահանա սովից ու վարակիչ հիվանդություններից»
Մահը
Շեպարդը տիֆով է վարակվել հայ հալածյալներից և մահացել է 1915 թ. դեկտեմբերի 15-ին։ Հուղարկավորությունը տեղի է ունեցել Այնթապի վարժարանում։ Մահվան առթիվ հայերից մեկն ասել է. «Ես չտեսա Հիսուսին, բայց տեսա բժիշկ Շեպարդին» ։
Ֆոնոն
Ֆոնոն ( ձայն, հնչյուն), բյուրեղային ցանցի ատոմների տատանումներով պայմանավորված տարրական գրգռումների քվանտ, քվազիմասնիկ։ Հավասարակշռության դիրքերի շուրջը ատոմների փոքր տատանումները, այսպես կոչված ներդաշնակ մոտավորությամբ, բերվում են անկախ օսցիլյատորների հավաքածուի, որը քվանտամեխանիկական համապատասխանության սկզբունքի համաձայն, համարժեք է ֆոնոններից բաղկացած իդեալական գազին։
Հիմնական բնութագրեր
Ֆոնոնն ունի էներգիա
և քվազիիմպուլս։ \hbar-ը Պլանկի հաստատունն է, \omega-ն՝ ատոմների տատանման հաճախությունը, \vec k-ն՝ քվազիալիքային վեկտորը։ ֆունկցիոնալ կախումը կոչվում է դիսպերսիայի օրենք։ Փոքր k-երի դեպքում, դիսպերսիայի օրենքի վարքից կախված, տարբերում են ձայնային և օպտիկական ֆոնոններ։
Լինելով բոզե-մասնիկներ՝ ֆոնոնները թերմոդինամիկական հավասարակշռության վիճակում նկարագրվում են Բոզե-Այնշտայնի վիճակագրությամբ։ Սակայն, ի տարբերություն սովորական մասնիկների, ֆոնոնները կարող են ծնվել ու ոչնչանալ, և նրանց կոնցենտրացիան կախված է ջերմաստիճանից։ Ֆոնոնների թվի ոչ հաստատուն լինելը հանգեցնում է ֆոնոնային գազի քիմիական պոտենցիալի զրոյին հավասարվելուն։ Տվյալ քվանտային վիճակում ֆոնոնների թիվը որոշվում է Պլանկի բանաձևով.
Ֆոնոն-ֆոնոնային ցրում
Ատոմի փոխազդեցության ուժերի ոչ ներդաշնակ մասի հաշվի առնելը հանգեցնում է ֆոնոնների միջև բախումների դրսևորմանը։ Ֆոնոն-ֆոնոնային ցրման պրոցեսներով էլ հենց պայմանավորված է ֆիզիկական այնպիսի երևույթների գոյությունը, ինչպիսիք են բյուրեղների ջերմային ընդարձակումը, զրոյից տարբեր ջերմադիմադրությունը (տես ջերմահաղորդականություն) և այլն։ Ֆոնոնները փոխազդում են նաև այլ քվազիմասնիկների (հաղորդականության էլեկտրոններ, մագնոններ և այլն) հետ։ Ֆիզիկական մի շարք երևույթների (էլեկտրադիմադրության առաջացման հիմնական մեխանիզմը մետաղներում և կիսահաղորդիչներում, գերհաղորդականություն և այլն) առաջացման հիմնական մեխանիզմը հիմքում ընկած է էլեկտրոն-ֆոնոնային փոխազդեցությունը։
Կարոյ Ֆերենցի
Կարոյ Ֆերենցի (Ferenczy Károly, ), հունգարացի նկարիչ, իմպրեսիոնիստ ու սիմվոլիստ։ Նադբանյայի գեղանկարչական դպրոցի առաջավոր ներկայացուցիչներից է, որ ձևավորվել է Տրանսիլվանիայի Նադբանյա քաղաքում ։ Համարվում է «հունգարական իմպրեսիոնիզմի ու պոստիմպրեսիոնիզմի հայրը» և «ժամանակակից հունգարական նկարչության» հիմնադիրը ։ Նկարիչ Բենի Ֆերենցիի հայրն է։
Ֆոնոն
Գրականություն
Կատեգորիա:Պինդ մարմնի ֆիզիկա Կատեգորիա:Բոզոններ Կատեգորիա:Քվազիմասնիկներ
Կարոյ Ֆերենցի
Կենսագրություն և ստեղծագործություն
Կարոյ Ֆերենցին ծնվել է 1862 թվականին Վիեննայում, հրեական ընտանիքում ։ Մայրը մահացել է նրա ծննդից անմիջապես հետո ։ Ֆերենցին նախ սովորել է իրավագիտություն ու տնտեսագիտություն, ստացել է համալսարանական դիպլոմ և հետո միայն զբաղվել նկարչությամբ ։ Նա ճանապարհորդել է Իտալիայում, իսկ 1887 թվականին սկսել է սովորել Փարիզի Ժյուլիանի ակադեմիայում։ 1889 թվականին տեղափոխվել է Բուդապեշտի մոտակայքում գտնվող Սենտենդրե քաղաք, որտեղ սկսել է աշխատել նատուրալիստական ոճով, որը հիշեցնում էր այդ ժամանակ Ֆրանսիայում մեծ ճանաչում վայելող Ժյուլ Բաստիեն Լեպաժի ստեղծագործությունները ։ 1883-1886 թվականներին նա ընտանիքով ապրել է Մյունխենում, որտեղ ծանոթացել է Շիմոն Հոլոշիի հետ ։ Հոլոշիի հետ նա տեղափոխվել է Նալբանյա և տեղի «նկարչական գաղութի» առաջատարներից մեկը դարձել։ Նալբանյայում նա մեծ տեղ է հատկացրել պլեներային գեղանկարչությանը։ 1903 թվականին Ֆերենցիի նկարները ցուցադրվել են Բուդապեշտում և արժանացել քննադատների դրական արձագանքներին։
1906 թվականին տեղափոխվել է Բուդապեշտ, որտեղ տեղի նկարչական դպրոցում, որ հետագայում դարձել է գեղարվեստի ուսումնարան, ստացել է պրոֆեսորի պաշտոն։ Նա շարունակել է ամեն ամառ մեկնել Նալբանյա։ Կարոյ Ֆերենցիի՝ Բուդապեշտի շրջանի ստեղծագործությունները հագեցած են սիմվոլիստական դեկորատիվ մոտիվներով, որի գլխավոր թեման մերկ կերպարների, ինչպես նաև աստվածաշնչյան կերպարների պատկերումն էր ։
Նկարիչը մահացել է 1917 թվականին։
Սենտենդրեում բացվել է Կարոյ Ֆերենցիի թանգարան։
Ընտանիք
Կինը՝ Օլգա Ֆիալկան, եղել է նկարչուհի։ Երեխաներն են՝ Վալեր Ֆերենցի (1885-1954, նկարիչ), Նոեմի Ֆերենցին (1890-1957, գեղարվեստական տեքստիլի վարպետ), Բենի Ֆերենցի (1890-1967, քանդակագործ)։
Արտաքին հղումներ
Կատեգորիա:Հունգարացի նկարիչներ Կատեգորիա:19-րդ դարի նկարիչներ Կատեգորիա:20-րդ դարի նկարիչներ
Հոֆմանի ռեակցիաներ
Հոֆմանի ռեակցիաներ անվամբ հայտնի է երեք ռեակցիա, որոնք առաջարկել է գերմանացի քիմիկոս Ա. Վ. Հոֆմանը։
Կատեգորիա:Անվանական ռեակցիաներ օրգանական քիմիայում
Անօրգանական քիմիա
Անօրգանական քիմիա, գիտություն, որն ուսումնասիրում է քիմիական տարրերի և միացությունների հատկությունները՝ կախված ատոմների և մոլեկուլների կառուցվածքից (ածխածնի միացությունները, բացի մի քանի պարզերից, իրենց յուրահատկությունների և բազմազանության պատճառով ուսումնասիրվում են օրգանական քիմիայում)։ Զբաղվում է նաև քիմիական կապի, արժեքականության, ատոմների և մոլեկուլների կառուցվածքի հետազոտմամբ, նոր նյութերի ստացման ու հատկությունների գիտական կանխատեսմամբ և տեխնիկայի պահանջները բավարարող (քիմիապես կայուն, ջերմակայուն և այլն) նյութերի ստացման եղանակների մշակմամբ։ Մեթոդների և հետազոտվող օբյեկտների բազմազանության պատճառով անօրգանական քիմիան սերտորեն կապված է բնությունն ուսումնասիրող այլ գիտությունների (երկրաբանություն, երկրաքիմիա, ֆիզիկա, կենսաբանություև, աստղաքիմիա և այլն) հետ։
Անօրգանական քիմիան օգտագործում է ֆիզիկայի, բյուրեղագիտության, վերլուծական քիմիայի, ֆիզիկական քիմիայի տեսական հիմունքները և փորձարարական եղանակները։ Անօրգանական քիմիաի ժամանակակից տեսության հիմքում ընկած են քվանտային տեսությունը, ալիքային մեխանիկան, ատոմի միջուկի տեսությունը, պարբերական օրենքը, մոլեկուլային օրբիտալների տեսությունը, կոորդինացիոն միացությունների տեսությունը, ինչպես նաև միացությունների տարածական կառուցվածքի, էլեկտրական և մագնիսական հատկությունների, կլանման և առաքման սպեկտրների ուսումնասիրությունները։
Առաջին հայտնագործություններն անօրգանական քիմիայում
Առաջին հայտնագործություններն անօրգանական քիմիայում կապված են մետաղագործական և հայտնագործմանը զուգընթաց 18-րդ դարում ձևավորվեց քիմիական ռեակցիաների քանակական ուսումնասիրման եղանակը (Ա. Լավուազիե), ավելի ուշ մտցվեց արժեքականության հասկացությունը (Է. Ֆրանկլանդ, 1852 թվական) և ստեղծվեց արժեքականության ուսմունքը (Ա. Ֆ. Կեկուլե, Ու. Օդլինգ, Ա. Ջ. Վյուրց)։
Քիմիական միացությունների առաջացում
Քիմիական միացությունների առաջացումը պայմանավորող առաջին օրենքները և ատոմական տեսությունը ձևակերպեց Ջ. Դալթոնը։ Ստեղծվեցին ուսումնասիրման նոր մեթոդներ և գործիքներ, կիրառվեցին, ֆիզիկայի օրենքները և սկզբունքները։ Տեսական և կիրառական քիմիայի զարգացման համար կարևոր դեր խաղացին պարբերական օրենքի և էլեկտրոնի հայտնաբերումը։ Պարբերական օրենքը և տարրերի պարբերակաև համակարգը (Դ. Ի. Մենդելեև, 1869 թվական) ամենախոշոր ընդհանրացումն էին քիմիայում, գիտականորեն դասակարգվեցին քիմիական տարրերը և նրանց առաջացրած միացությունները, քիմիական տարրերի հայտնագործումը դադարեց հետազոտությունների պատահակաև արդյունք լինելուց։
Ատոմի կառուցվածքի հայտնագործում
Ատոմի կառուցվածքի հայտնագործումը և նրա քվանտային տեսությունը (Ն. Բոր, 1913 թվական) հնարավոր դարձրին տարրերի և միացությունների բազմակողմանի և խոր ուսումնասիրումը։ Նոր իմաստ ստացան տարրերի պարբերական օրենքը և քիմիական կապի տեսությունը։
Ստեղծվեց արժեքականության էլեկտրոնային տեսությունը (Վ. Կոսել, 1915 թվական, Գ. Լյուիս, 1916 թվական)։ Միաժամանակ հայտնաբերվեցին միացություններ (հիդրիդներ, կարբիդներ և այլն), որոնցում ատոմների արժեքականությունը չէր բացատրվում արժեքականության դասական պատկերացումներով։ Արդեն գոյություն ունեցող կոորդինացիոն տեսության (Ա. Վեռներ, 1893 թվական) հիման վրա ձևավորվեց կոմպլեքսների քիմիան։ Բյուրեղներում ռենտգենյան ճառագայթների ինտերֆերենցիայի հայտնագործումը (1912 թվական) հնարավոր դարձրեց նյութերի քիմիական և ֆիզիկական հատկությունները կապել նրանց կառուցվածքի հետ։
Փոփոխական բաղադրություն ունեցող նյութերի հայտնաբերում
Հայտնաբերվեցին և ուսամնասիրվեցին փոփոխական բաղադրություն ունեցող նյութեր՝ ստեղծվեց ֆիզիկաքիմիական անալիզը (Ն. Կոանակով)։ Արհեստական ռադիոակտիվության հայտնաբերման (1934 թվական) շնորհիվ ստացվեցին երկրի վրա չհայտնաբերված մի շարք տարրեր և իզոտոպներ, հայտնաբերվեցին պարբերակաև համակարգի դատարկ մևացած վանդակների տարրերը և ստացվեցին ուրանից հետո գտնվող տարրերը։
Քվանտային տեսության հիման վրա ստեղծվեց քվանտային քիմիան, խորացվեցին մոլեկուլի կառուցվածքի և քիմիական կապի հասկացությունները, փոխվեցիև դասական պատկերացումները։
Անօրգանական քիմիայի ժամանակակից տեսություն
Ստեղծվեց անօրգանական քիմիայի ժամանակակից տեսությունը, որն արժեքական կապերի փոխարեն ավելի հաճախ է օգտագործում մոլեկուլային օրբիտալների եղանակը (տես Քիմիական կապ)։ Անօրգանական քիմիայում լայնորեն կիրառվում են քիմիական հետազոտությունների հիմնական եղանակները՝ անալիզը և սինթեզը։
Միջուկային էներգետիկայի, հրթիռային տեխնիկայի, կիսահաղորդիչների և ժամանակակից շինարարական տեխնիկայի զարգացումն ընդլայնեցին անօրգանական քիմիայի առջև դրված խնդիրները։ Փորձարարական տեխնիկայի և տեսության շնորհիվ հնարավոր դարձավ գերմաքուր և հազվագյուտ տարրերի, նրանց միացությունների, ջերմային և մեխանիկական բարձր կայունություն ունեցող նյութերի (որպիսիք հազվադեպ են բնության մեջ) ստացումն ու ուսումնասիրումը։ Բարձր ճնշումների և ջերմաստիճանների կիրառման շնորհիվ ստացվեցին արհեստական ալմաստներ։ Գտնվեցին գերկայուն նյութերի ստացման սկզբունքորեն նոր ուղիներ։ Պարզվեց, որ դժվարահալ օքսիդների, կարբիդների, սիլիցիդների, բորիդների և նիտրիդների բարակ և անընդհատ թաղանթներից կազմված բջջային ցանցերը մետաղներում կարկասի դեր են կատարում և խիստ մեծացնում նրանց մեխանիկական, ջերմային և քիմիական կայունությունը։ Պարզվեց նաև, որ եթե ապակու հիմնական զանգվածը բյուրեղացած է, ապա այն կորցնում է իր փխրունությունը և դառնում կռելի։
Անօրգանական պոլիմերներ
Աճող հետաքրքրություն են առաջացնում անօրգանական պոլիմերները, որոնք օրգանական պոլիմերների լավագույն հատկությունները զուգակցում են ջերմային և մեխանիկական բարձր կայունության հետ։ Մոլեկուլում միատեսակ ատոմներից (բազմասիլաններ, բազմագերմաններ, բազմասուլֆոններ և այլն) և պարբերաբար հաջորդող ատոմային խմբերից (բազմասիլօքսաններ, բազմատիտանօքսիններ, բազմարսենիդներ և այլն) կազմված շղթաներ պարունակող միացությունների ուսումնասիրությունների արդյունքը եղավ «անօրգանական կաուչուկի»՝ բազմաֆոսֆորանիտրիլքլորիդի ստացումը։ Անօրգանական քիմիայի քիմիական արդյունաբերության գիտական հիմքն է։ Աղերի, թթուների, ալկալիների, դեղանյութերի, թունանյութերի, պարարտանյութերի արդյունաբերությունը, մետալուրգիան ստեղծվել և զարգանում են շնորհիվ անօրգանական քիմիայի նվաճումների։
Գրականություն
Կատեգորիա:Անօրգանական քիմիա
Ամառային օլիմպիական խաղեր 1980 (մետաղադրամներ)
«22-րդ ամառային օլիմպիական խաղեր» կամ «Մոսկվա 1980» մետաղադրամները թողարկվել են ԽՍՀՄ Պետական բանկի կողմից 1977-1980 թվականներին և նվիրված են 1980 թվականի Մոսկվայի օլիմպիադային։
Շարքի շրջանակներում թողարկվել մետաղադրամների 45 տարատեսակներ՝
Դիմերեսը՝ պետական զինանշանն ու պետության անվանումը (СССР), անվանական արժեքը՝ նրանցից հորիզոնական գծով բաժանված, եզերվում է շրջագծով։
Դարձերեսը՝ համապատասխան թեմատիկ պատկերը, մոսկովյան օլիմպիադայի խորհրդանիշը, դրամահատարանի դրոշմակնիքը (բացառությամբ մելքիորե մետաղադրամների), թողարկման տարեթիվը, եզրով վերևում՝ «ИГРЫ XXII ОЛИМПИАДЫ • МОСКВА • 1980» գրառումը։ Դրամաշուրթը՝ ատամնավոր։
Էսքիզները՝ Վիկտոր Երմակովի, «Օլիմպիադայի խորհրդանիշ», «Կիև» և «Մինսկ» մետաղադրամներինը՝ Յուրի Լուկյանովի, «Լենինգրադ» մետաղադրամինը՝ Վլադիմիր Նիկիտինի։ Մետաղադրամները հատվել են Լենինգրադի և Մոսկվայի դրամահատարաններում։
Արտաքին հղումներ
Կատեգորիա:Հուշադրամներ Կատեգորիա:Արծաթե դրամներ Կատեգորիա:Ոսկե դրամներ Կատեգորիա:Պլատինե դրամներ Կատեգորիա:Դրամագիտություն Կատեգորիա:ԽՍՀՄ մետաղադրամներ
Կաստել Մորոնե
Կաստել Մորոնե (Castel Morrone), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 3985 մարդ։ Բնակչության խտություն կազմում է 159 մարդ/կմ²։ Զբաղեցնում է 25 կմ² մակերես տարածք։ Փոստային ինդեքս՝ 81020, հեռախոսային կոդ՝ 0823։
Կատեգորիա:Իտալիայի բնակավայրեր
Անֆիլադ
Անֆիլադ (enfilade),
Կատեգորիա:Ներսակողմ Կատեգորիա:Բարոկկո
Smile (երգ, Ավրիլ Լավին)
Նախապատմություն
2011 թվականի ապրիլի 22-ին Ավրիլը իր ֆեյսբուքում գրել է, ասելով, որ պատրաստվում է տեսահոլովակ նկարահանել։ Շուտով նա սկսեց նկարահանումները և հրապարակեց մի քանի լուսանկար և տեսահոլովակից հատված  , սկսած նկարահանման հրապարակից։
Տեսահոլովակ
Տեսահոլովակի նկարահանումները սկսվել են ապրիլի 21-ին։ Տեսանյութի հրապարակումը պիտի տեղի ունենար մայիսի 16-ին, բայց Sony Music USA որոշմամբ տեղի ունեցավ մայիսի 20-ին, իսկ տեսահոլովակից հատվածներ հայտնվեց համացանցում մայիսի 17-ին։ Տեսահոլովակը պաշտոնապես ցուցադրվեց մայիսի 20-ին։ Տեսահոլովակի ռեժիսորը Շեյն Դրեքն էր (Shane Drake) :
Կվինչինետո
Կվինչինետո (Quincinetto), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.054 մարդ (2008 թվականի տվյալներով)։ Բնակչության խտությունը՝ 59 մարդ/կմ²։ Տարածքը՝ 18 կմ²։ Փոստային ինդեքս՝ 10010։ Հեռախոսային կոդ՝ 0125։
Քրիստոս Փրկիչը հարգվում է որպես կոմունայի հովանավոր սուրբ։ Տոնը նշվում է երկուշաբթի օրը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Լավուր
Լավուր (Lavours), համայնք Ֆրանսիայում, գտնվում է Ռոն Ալպեր մարզի Էնի գավառում։ Մտնում է Բելլե (կանտոն) կանտոնի կազմի մեջ։ Բելլե (շրջան)ի կոմունա։
Համայնքի INSEE կոդ՝ 01208։
Բնակչություն
Համայնքի բնակչությունը 2010 թվականին կազմում էր 148 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Բարակապատ կոնստրուկցիաներ
Բարակապատ կոնստրուկցիաներ, շինարարական կոնստրուկցիաներ, որոնց հիմնական կրող մասերը համեմատաբար բարակ, սովորաբար կորագիծ կամ բեկված սալեր կամ թերթեր են։ Բարակապատ կոնստրուկցիաների փոքրհաստությունը (մյուս չափերի համեմատությամբ) հնարավորություն է տալիս լարումների բաշխումը հաստությամբ համարել հավասարաչափ։ Այդ կոնստրուկցիաներում սովորաբար զուգակցվում են կրող և պատող ֆունկցիաները։ Բարակապատ կոնստրուկցիաների թվին են պատկանում թաղանթները, ծաղկավոր կոնստրուկցիաները, գմբեթները, վրանաձև և այլ ծածկերը։ Լինում են պողպատե, երկաթբետոնե, փայտե են։
Կատեգորիա:Շինարարական տարրեր և կառուցվածքներ
Կաստել Կամպանյանո
Կաստել Կամպանյանո (Castel Campagnano), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1627 մարդ։ Բնակչության խտություն կազմում է 96 մարդ/կմ²։ Զբաղեցնում է 17 կմ² մակերես տարածք։ Փոստային ինդեքս՝ 81010, հեռախոսային կոդ՝ 0823։
Կաստել Կամպանյանոն սահմանակից է Կայացո և Ռուվիանո մունիցիպալիտետներին՝ Կազերտա գավառին, և Ամորոսի, Դուջենտա, Լիմատոլա, Մելիզանո քաղաքներին՝ Բենևենտո գավառին։
Կոմունայում հատկապես հարգվում է Ամենասուրբ Աստվածածինը։ Տոնակատարությունը օգոստոսի 5-ին է։
Կատեգորիա:Իտալիայի բնակավայրեր
Կաստել Վոլտուրնո
Կաստել Վոլտուրնո (Castel Volturno), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 18 654 մարդ։ Բնակչության խտություն կազմում է 259 մարդ/կմ²։ Զբաղեցնում է 72 կմ² մակերես տարածք։ Փոստային ինդեքս՝ 81030, հեռախոսային կոդ՝ 0823։
Անուշկա Դելոն
Անուշկա Դելոն (Anouchka Delon, ), կինոյի, թատրոնի և հեռուստատեսության ֆրանսիացի դերասանուհի։
Կենսագրություն
Անուշկա Դելոնը ծնվել է ֆրանսիացի դերասան Ալեն Դելոնի և հոլանդացի մոդել Ռոզալի վան Բրեմենի ընտանիքում՝ 1990 թվականի նոյեմբերի 25-ին ։
Անուշկայի աչքերը տարբեր գույնի են՝ շագանակագույն և կապույտ։
12 տարեկանում իր դեբյուտն արեց՝ հոր հետ խաղալով «Առյուծ» ֆիլմում, որը Ժոզեֆ Կեսսելի վեպի էկրանավորումն է։ 2007 թվականից 2010 թվականներին Անուշկա Դելոնը սովորել է Փարիզի «Cours Simon»-ում : 2011 թվականից հոր հետ հանդես է գալիս Բուֆ Պարիզյեն երաժշտական թատրոնում։
2015 թվականին մասնակցել է Ֆորտ Բոյար խաղին ։
Արտաքին հղումներ
Կատեգորիա:Ֆրանսիացի դերասանուհիներ Կատեգորիա:Թատրոնի ֆրանսիացի դերասանուհիներ Կատեգորիա:Ֆրանսիացի հեռուստատեսային դերասանուհիներ Կատեգորիա:21-րդ դարի դերասանուհիներ
Քորոր (քաղաք)
Քորոր (Koror City), Ամերիկայի Միացյալ Նահանգներին ազատ կամարտահայտությամբ միացած Պալաու պետության խոշորագույն քաղաքը, որտեղ ապրում է այդ երկրի բնակչության մոտավորապես կեսը (2007 թվականի տվյալներով՝ շուրջ 10,5 հազար մարդ)։ Բնակչության հիմնական ազգային (էթնիկ) խմբերն են միկրոնեզիացիներն ու ֆիլիպինցիները՝ 80 տոկոս և 19 տոկոս հարաբերակցությամբ։ Գործածվող պաշտոնական լեզուներն են անգլերենն ու պալաուերենը։
Քաղաքն ընկած է նույնանուն կղզու վրա, որը մտնում է Կարոլինյան կղզեխմբի մեջ (կղզին անվանվում է նաև Օրեոր)։ Զարգացած է զբոսաշրջությունը. գործում են 22 բարձրակարգ հյուրանոց և 8 մոթել։ Նավահանգիստը գտնվում է հարևան Մալաքալ կղզում։
Պատմություն
Առաջին և Երկրորդ համաշխարհային պատերազմների միջև ընկած ժամանակաշրջանում՝ ինտերբելումի տարիներին, Քորորը եղել է Ազգերի լիգայի կողմից Ճապոնիայի կառավարմանը Հարավխաղաղօվկիանոսյան մանդատով հանձնված կղզեխմբի մայրաքաղաքը։ Այնուհետև դարձել է Պալաուի մայրաքաղաքը և այդ կարգավիճակը պահպանել է մինչև 2006 թվականը, երբ պետության մայրաքաղաքը տեղափոխվել է Նգերուլմուդ ։
Ծանոթագրություններ
Կատեգորիա:Նախկին մայրաքաղաքներ Կատեգորիա:Պալաուի բնակավայրեր
Անտոնիո Ռոլդան Մոնես
Անտոնիո Ռոլդան Մոնես (Antonio Roldán Monés, ), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։
Կենսագրություն
Անտոնիո Ռոլդան Մոնեսը ծնվել է 1983 թվականի մայիսի 4-ին Կատալոնիայի մայրաքաղաք Բարսելոնայում։ Միջնակարգ կրթությունն ավարտելուց հետո սովորել է Բարսելոնայի ինքնավար համալսարանում, որտեղ ստացել է բակալավրի աստիճան։ Դրանից հետո ուսանել է Սուսեքսի համալսարանի միջազգային հարաբերությունների և Կոլումբիայի համալսարանի տնտեսագիտության ֆակուլտետները։ Կոլումբիայի համալսարանում ստացել է մագիստրոսի գիտական աստիճան։
Համարվում է մեծանուն տնտեսագետ Լուիս Գարիկանոյի աշակերտներից մեկը ։ Անտոնիո Ռոլան Մոնեսն ունի բազմաթիվ մասնագիտական աշխատություններ, որոնք նվիրված են տնտեսագիտությանը, շուկայաբանությանը և բիզնես-կառավարմանը ։
Անտոնիո Ռոլան Մոնեսը եղել է Եվրոպական խորհրդարանում Իսպանիայի Թագավորության սոցիալիստական պատվիրակության գլխավոր քարտուղարն ու Եվրահանձնաժողովի էկոնոմիկայի և ֆինանսների բաժնի գլխավոր խորհրդատուն։ Աշխատանքային գործունեություն է ծավալել նաև, որպես քաղաքական ռիսկերի վերլուծաբան և Լոնդոնի տնտեսագիտական դպրոցի հետազոտող ։
2015 թվականին Անտոնիո Ռոլդան Մոնեսը սկսել է իր քաղաքական գործունեությունը՝ անդամակցելով Իսպանիայի «քաղաքացիական» կուսակցությանը, որից հետո ընտրվել է, որպես կորտեսի պատգամավոր՝ Բարսելոնայի ընտրատարածքից ։
Ծանոթագրություններ
Կատեգորիա:Իսպանիայի կորտեսի պատգամավորներ Կատեգորիա:Իսպանիայի քաղաքական գործիչներ Կատեգորիա:Իսպանիայի պետական գործիչներ Կատեգորիա:Իսպանացի տնտեսագետներ
Հեկտոգրաֆ
Հոկտոգրաֆ (< հեկաո... և հունարեն γρά-φω -գրել), բնագրերի և պատկերազարդումների բազմացման պարզագույն տպագրական սարք։ Աշխատանքը հիմնված է սառած ժելատինի շերտի այն հատկության վրա, որ նա ձեռագրի թանաքը կամ մեքենագիր տեքստի ներկը իր վրա է վերցնում և ապա փոխանցում թղթի՝ իրեն սեղմած թերթերին։ Նրանով ստանում են բնագրի մինչև 100 պատճեն։
Կատեգորիա:Տպագրություն Կատեգորիա:Էստամպ
Պոլիզո
Բնակչությունը 2008 թվականի դրությամբ կազմում է 341 մարդ, բնակչության խտությունը` 32.41 մարդ/կմ²։ Բնակավայրը զբաղեցնում է 10.52 կմ² տարածք։
Աշխարհագրություն
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 34 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 215 աշխատունակ (15-64 տարեկան) բնակիչ, որոնցից ակտիվ էին 164-ը, իսկ ոչ ակտիվները` 51։ Ակտիվության ցուցանիշը կազմում է 76,3 %։ 164 աշխատունակ մարդկանցից աշխատել է 160 անձ (89 տղամարդ և 71 կին)։ Գործազուրկ են եղել 4 անձ (4 տղամարդ և 0 կին)։ 51 անաշխատունակներից 19-ը եղել են աշակերտներ կամ ուսանողներ, 26-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մաշան ու կախարդական մուրաբան
Սյուժե
Մուլտֆիլմն այն մասին է, թե ինչ վատ է խաբելն ու այն մասին, որ գաղտնիքը միշտ էլ բացահայտվում է։
Տատիկը մուրաբա էր եփել ու դրել պահարանում ձմռան համար։ Մաշան չի կարող սպասել ձմռանն ու ցանկանում է մուրաբան համտեսել։ Երբ տատիկը գնում է հանգստանալու, թոռնուհին պահարանից հանում է անոթը, բացում այն ու սկսում մեծ գդալով մուրաբան ուտել։ Ուտում է ամբողջն առանց մնացորդի։